** **

# ΕΛΛΗΝΙΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΑΙΔΕΙΑΣ KAI ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ**

**& Δ/ΘΜΙΑΣ ΕΚΠ/ΣΗΣ Δ. ΜΑΚΕΔΟΝΙΑΣ**

**Δ/ΝΣΗ Β/ΘΜΙΑΣ ΕΚΠ/ΣΗΣ ΚΟΖΑΝΗΣ**

**Κοζάνη 11-9-2014**

**ΔΕΛΤΙΟ ΤΥΠΟΥ**



**Από τη Διεύθυνση Δευτεροβάθμιας Εκπαίδευσης Νομού Κοζάνης ανακοινώνεται ότι από την Πέμπτη 11 Σεπτεμβρίου 2014 μέχρι και την Τετάρτη 24 Σεπτεμβρίου 2014 θα υποβάλλονται αιτήσεις για συμμετοχή στις εξετάσεις του Κρατικού Πιστοποιητικού Γλωσσομάθειας περιόδου Νοεμβρίου 2014. Οι εξετάσεις θα διεξαχθούν στις 8 και 9 Νοεμβρίου 2014 για τα επίπεδα:**

**Α) Β ( Β1 Β2 ) σε ένα διαβαθμισμένο test στις γλώσσες Αγγλική, Γαλλική, Γερμανική, Ιταλική , Ισπανική και Τουρκική**

**Β) Γ (Γ1 Γ2) για τις γλώσσες Αγγλική, Γαλλική, Γερμανική, Ιταλική και Ισπανική και Τουρκική σε επίπεδο Γ1.**

**Στη Διεύθυνση Δευτεροβάθμιας Εκπαίδευσης Νομού Κοζάνης, οι αιτήσεις θα υποβάλλονται στο γραφείο 30 στον 4ο όροφο της πρώην Νομαρχίας, Δημοκρατίας 27 από 8:00 π.μ. έως 14:30 μ.μ.**

**Για την συμμετοχή τους οι υποψήφιοι πρέπει να έχουν τα απαραίτητα δικαιολογητικά:**

1. **Μία πρόσφατη φωτογραφία μικρού μεγέθους**

**2)Ένα παράβολο δημοσίου(e-paravolo- εκδίδεται μέσω της Γενικής Γραμματείας Πληροφοριακών Συστημάτων** [**www.gsis.gr**](http://www.gsis.gr)**), όπως προβλέπεται στην αρ.56613/ΚΒ/2010 (Φεκ 753Β) Κ.Υ.Α και συγκεκριμένα:**

**Α) των 80 ευρώ για τη διαβαθμισμένη εξέταση του επιπέδου Β (Β1-Β2)**

**Β) των 100 ευρώ για τη διαβαθμισμένη εξέταση του επιπέδου Γ (Γ1-Γ2)**

**Γ) των 80 Ευρώ για την εξέταση του επιπέδου Γ1 της Τουρκικής γλώσσας**

**Η πληρωμή του πραγματοποιείται για μη πιστοποιημένους χρήστες μέσω τράπεζας ή ΕΛΤΑ χωρίς οικονομική επιβάρυνση. Οι πιστοποιημένοι χρήστες μπορούν να καταβάλουν το ποσό του παραβόλου μέσω πιστωτικής/προπληρωμένης/χρεωστικής κάρτας των Ελληνικών** **Τραπεζών. Η ημερομηνία του αποδεικτικού πληρωμής του ηλεκτρονικού παραβόλου πρέπει να έχει ημερομηνία το αργότερο 24/9/2014. Σε περίπτωση που η κατά τόπους αρμόδια ΔΥΟ έχει εκδώσει έντυπο παράβολο θα γίνεται δεκτό.**

1. **Αποδεικτικό ταυτότητας υποψηφίου. Ελλείψει αστυνομικής ταυτότητας κατατίθεται φωτοαντίγραφο διαβατηρίου ή άλλου νόμιμου αποδεικτικού εγγράφου από το οποίο προκύπτουν τα στοιχεία ταυτοπροσωπίας του υποψηφίου. Ανήλικοι υποψήφιοι κάτω των δώδεκα ετών, οι οποίοι δεν είναι κάτοχοι δελτίου αστυνομικής ταυτότητας ή άλλου συναφούς δημοσίου εγγράφου, μπορούν να προσκομίσουν βεβαίωση ταυτοπροσωπίας από το Δήμο, όπου είναι εγγεγραμμένοι ή τα ΚΕΠ. Αλλοδαποί υποψήφιοι που φοιτούν στην Α/θμια, Β/θμια ή Ανώτατη Εκπαίδευση της χώρας, μπορούν να προσκομίσουν αντί της άδειας παραμονής τους στη χώρα, βεβαίωση φοίτησης σε ένα από τα προαναφερόμενα εκπαιδευτικά ιδρύματα.**
2. **Ειδικό έντυπο «Aίτηση» που διατίθεται προς συμπλήρωση από τις κατά τόπους επιτροπές συγκέντρωσης δικαιολογητικών. Οι υποψήφιοι μπορούν να προμηθεύονται το ειδικό έντυπο «Αίτηση» από την ιστοσελίδα: www.minedu.gov.gr**
3. **Αφορά μόνο υποψηφίους που επιθυμούν να εξετασθούν με την ειδική κατηγορία σύμφωνα με τα οριζόμενα στο άρθρο 22 της Υ.Α. 120786/ΚΒ/1-11-2005 :**

**α, Οι υποψήφιοι με έλλειψη φυσικών σωματικών δεξιοτήτων (προβλήματα όρασης ή ακοής ή λόγου) θα πρέπει να υποβάλουν – εκτός από τα δικαιολογητικά 1 έως 5 - και βεβαίωση δημοσίου νοσοκομείου από την οποία να προκύπτει η συγκεκριμένη πάθηση την οποία επικαλούνται καθώς και η αδυναμία τους να εξετασθούν με άλλους υποψηφίους.**

**β. Οι υποψήφιοι με ειδικές μαθησιακές δυσκολίες (δυσλεξία κτλ) θα πρέπει να υποβάλουν – εκτός από τα δικαιολογητικά 1 έως 4 – και ειδική διαγνωστική έκθεση από Κέντρο Διάγνωσης, Αξιολόγησης και Υποστήριξης (ΚΔΑΥ) ή από Ιατροπαιδαγωγικές Υπηρεσίες Πιστοποίησης Ειδικών Εκπαιδευτικών Αναγκών του Υπουργείου Υγείας και Κοινωνικής Αλληλεγγύης ή από ΚΕΔΥ.**

**Εάν κάποιοι υποψήφιοι επιθυμούν να εξετασθούν σε περισσότερες από μία γλώσσες ή επίπεδα θα πρέπει να διευκρινισθεί ότι η αίτησή τους υποβάλλεται με ευθύνη τους, καθότι, σύμφωνα με το αναλυτικό πρόγραμμα είναι δυνατό να συμπέσει χρονικά η εξέταση των γλωσσών ή επιπέδων που έχουν επιλέξει. Σε περίπτωση που ένας υποψήφιος επιθυμεί να εξεταστεί σε περισσότερες γλώσσες ή επίπεδα υποβάλει μια αίτηση , με αντίστοιχο αριθμό παραβόλων.**

**Διευκρινίζεται ότι εξεταστικά κέντρα για όλες τις γλώσσες όσον αφορά το επίπεδο Γ θα λειτουργήσουν μόνο σε συγκεκριμένες περιοχές της χώρας (Θεσσαλονίκη, Ιωάννινα, πλησιέστερα κέντρα για το νομό μας)**

**Από τη Διεύθυνση.**